Bokassa
Jean-Bedel Bokassa o l'emperere Bokassa Unesmi del Sentral Afrikani Republike did naska li 22 februare 1921 e did morta, liber, li tri novembre 1993.

Lun nome Jean-Bedel veni del kalendare yer lo naskad en li jorne de sankt Jean-Baptiste de la Salle, skriptat "saint Jean BDL" sur li kalendare.

Lo pensad deveni prestre e after did elekta l'armee vor lo eventad kapitane. Lo kombatad durant la duesmi mondiali guere en li Forses fransi liber. Lo esed uni del liberatores del Provensa e resevad li legione de honore.

Kand lun lando deveni independenti lu deveni naturalim chefo del novi armee. On muss dikte ke li novi presidente es lun kusino David Dacko.

Kelki yares after Bokassa prenda la povo kun li helpo del Fransia yer Dacko se vizina kun la populari China.

Ma lo deveni tro independenti e tro amiko kun li Libia de Qaddafi e Fransia vulad poza Dacko novim al povo. La muss dunke prepara li publiki opinione.

Talim li servises fa li grisi intoxiatione kel meskla li vere kun li false.
Bokassa non did tua liseanes yer lu esed en li straniere kand polisanes did tua liseanes e did puni li ofiseres del polisie.

Lo nul-tempe manjad humani karne nek ofrad a lun invitates nek donad pueres de manja a krokodiles.

Fransia poza dunke Dacko al povo e li emperere blid judika after sejorne en Fransia yer lo esed anke fransi sivitane. Lu puvad vada al Chadia o li Libia keles akseptad lu. Kondamnat al prison por li vivo, lu blid poza liber six yares after e terminad li vivo en li Sentral Afrikani Republike kun lun familie.

Li presidente François Bozizé did rehabilita lo l'unesmi desembre 2010, jorne del nationali feste e del sinkanti yares del Sentral Afrikani Republike.